EkBass/fiwiki-20250220-pages-articles huggingface dataset:
Ruostenaamiopääsky

Ruostenaamiopääsky (Alopochelidon fucata) on pääskyihin kuuluva lintulaji. Lajia tavataan Etelä-Amerikassa. == Koko ja ulkonäkö == Ruostenaamiopääsky kasvaa noin 12 cm pitkäksi. Sukupuolet muistuttavat toisiaan ulkonäöltään. Lajin pää ja rinta ovat kellanruskeat. Päälaki ja otsa ovat hieman tummemmat ja punertavammat. Ruostenaamiopääskyn selkä ja siivet ovat harmahtavan ruskeat. Vatsa on valkoinen ja kyljet vaaleanharmaat. ==Levinneisyys ja elintavat== Ruostenaamiopääskyn levinneisyysalue on kaksiosainen. Sitä tavataan Kolumbiassa ja Venezuelassa sekä Boliviasta Argentiinaan ja Uruguayihin ulottuvalta alueelta. Lajin elinympäristöä ovat ruohomaat. Ruostenaamiopääsky liikuu pareittain tai muutaman kymmenen linnun parvina. Pesimäajan ulkopuolella parvissa saattaa olla satakin lintua. Lajin ravintoa ovat lentävät hyönteiset. Ruostenaamiopääskyn pesimäkausi on levinneisyysalueen pohjoisosassa touko-kesäkuussa ja eteläosassa syys- marraskuussa. Pesän ruostenaamiopääsky rakentaa joentörmään. == Lähteet == Luokka:Pääskyt
Korsikanmyrkkylilja

Korsikanmyrkkylilja (Colchicum corsicum) on myrkkyliljojen (Colchicum) sukuun kuuluva kasvilaji. Sitä tavataan ainoastaan Korsikan saarella ja se on saaren kotoperäinen laji. Korsikanmyrkkylilja kasvaa Korsikan hiekkaisilla ruohostomailla, joiden alapuolisilla rannoilla kasvaa yleensä Posidonia-suvun vesikasveja. Toisinaan korsikanmyrkkyliljaa voi löytää myös savipohjaisilta ja ilmastoltaan kosteilta pensastomaiden aukkopaikoilta. Laji on määritelty vaarantuneeksi (VU), ja sen suurimpia uhkia ovat elinympäristöjen pirstoutuminen, keräily sekä moottoriajoneuvot, turismi ja muu ihmisen toiminta. Korsikanmyrkkyliljaa on varsin helppo kasvattaa sipuleista. == Lähteet == == Aiheesta muualla == * Laji.fi: Korsikanmyrkkylilja (Colchicum corsicum) * UniProt: Taxonomy – Colchicum corsicum * Global Biodiversity Information Facility (GBIF): Colchicum corsicum Luokka:Myrkkyliljat Luokka:Uhanalaiset kasvit
Greta Fougstedt

Greta Karin Torborg Fougstedt (, o.s. Blumenthal, 28. helmikuuta 1913 Baku – 9. toukokuuta 1988 Helsinki) oli suomalainen sopraano ja näyttelijä. Hänen puolisonsa oli säveltäjä Nils-Eric Fougstedt (1910–1961).Otavan Iso Musiikkitietosanakirja 2, s. 294–295. Helsinki 1977. ISBN 951-1-04191-6 Fougstedt on haudattu Hietaniemen hautausmaalle. ==Elokuvat== *Katariina ja Munkkiniemen kreivi (1943) *Ruusu ja kulkuri (1948) *Tanssi yli hautojen (1950) == Lähteet == ==Aiheesta muualla== * Luokka:Suomalaiset oopperalaulajat Luokka:Suomalaiset näyttelijät Luokka:Suomalaiset sopraanot Luokka:Vuonna 1913 syntyneet Luokka:Vuonna 1988 kuolleet
Jevfimi Putjatin

Jevfimi Vasiljevitš Putjatin (, 1803–1883) oli venäläinen amiraali. Putjatin tunnetaan sopimuksesta, jonka hän solmi japanilaisten satamien avaamisesta venäläisille vuonna 1853. Putjatinin sopimuksen voidaan katsoa päättäneen Japanin Edo-kauden, vaikka yleensä kunnia tästä annetaan Matthew Perrylle. == Lähteet == Luokka:Vuonna 1803 syntyneet Luokka:Vuonna 1883 kuolleet Luokka:Venäjän keisarikunnan laivaston amiraalit
Woodlands Church

Woodlands Church on kristillinen seurakunta, joka sijaitsee The Woodlandsin kaupungissa Texasssa, Yhdysvalloissa. Seurakunnalla on yhteensä noin 18 400 viikoittaista kävijää. CBS Newsin mukaan seurakunta oli Yhdysvaltain 18. suurin megakirkko vuonna 2019. Seurakunta on perustettut vuonna 1993. Seurakunnan alkuperäinen nimi oli Fellowship of the Woodlands. Seurakunnan perustajia ja johtajia ovat Kerry Shook ja Chris Shook. == Lähteet == Luokka:Yhdysvaltain megakirkot Luokka:Kristinusko Texasissa
Eagle Brook Church

Eagle Brook Church on kristillinen seurakunta, joka sijaitsee Centervillen kaupungissa Minnesotassa, Yhdysvalloissa. Seurakunnalla on yhteensä noin 17 000 viikoittaista kävijää. CBS Newsin mukaan seurakunta oli Yhdysvaltain 19. suurin megakirkko vuonna 2019. == Historia == Seurakunta on perustettu vuonna 1948. Seurakunnan toiminta alkoi Sam ja Ethel Hanen vetämän pyhäkoulun seurauksensa White Bear Lakessa. Tuolloin seurakunta tunnettiin nimellä First Baptist Church. Vuonna 1958 seurakunta osti ensimmäisen kirkkotilansa. Vuonna 1972 seurakunta vihki käyttöön uuden rakennuksen Highway 61:n ja Buffalo Streetin risteyksessä. Vuonna 1991 seurakunnan uutena johtajana aloitti Bob Merritt. Seurakunta nimettiin vuonna 1995 Eagle Brook Churchiksi. Nimi viittaa Raamatun Jesajan kirjan kohtaan 40:31 sekä psalmeihin 42:1. Nimellä on yhteys myös läheiseen Bald Eagle Lake-järveen sekä pieneen puroon. Vuonna 2005 seurakunta sulki White Bear Laken toimipisteen ja avasi uuden toiminnan Lino Lakesissa. Vuonna 2006 seurakunta perusti Eagle Brook Associationin, jonka tarkoituksensa on avustaa seurakuntia evankeliointityössä. Vuonna 2007 avarttiin Eagle Brookin kolmas toimipiste Spring Lake Parkissa. Vuoteen 2019 loppuun meneessä kirkon kävijämäärä oli kasvanut keskimäärin 22 000 kävijään viikonlopussa. Vuonna 2020 seurakunnan johtajana aloitti Jason Strand eläkkeelle jääneen Bob Merrittin seuraajana. == Lähteet == Luokka:Yhdysvaltain megakirkot Luokka:Kristinusko Minnesotassa
Greater Cornerstone Baptist Church

Greater Cornerstone Baptist Church on kristillinen seurakunta, joka sijaitsee Dallasin kaupungissa Texasissa, Yhdysvalloissa. Seurakunnalla on yhteensä noin 17 000 viikoittaista kävijää. CBS Newsin mukaan seurakunta oli Yhdysvaltain 20. suurin megakirkko vuonna 2019. == Historia == Greater Cornerstone Baptist Church aloitti toimintansa Dallasissa 30. lokakuuta 1986. Seurakunnan ensimmäinen rakennus sijaitsi Hamilton Parkissa, entisessä First Baptist Churchin tilassa. Seurakunnan perustajia ovat David ja Vernita Wilson, Jeanette McCrary sekä Jesse Finney. Vuonna 1996 seurakunta vihki käyttöön uudet tilat Forest Lanella. == Lähteet == Luokka:Baptismi Yhdysvalloissa Luokka:Kristinusko Texasissa Luokka:Yhdysvaltain megakirkot Luokka:San Antonion rakennukset ja rakennelmat
Christ the King Community Church

Christ the King Community Church on kristillinen seurakunta, joka sijaitsee Burlingtonin kaupungissa Washingtonissa, Yhdysvalloissa. Seurakunnalla on yhteensä noin 17 000 viikoittaista kävijää. CBS Newsin mukaan seurakunta oli Yhdysvaltain 20. suurin megakirkko vuonna 2019. Seurakunnan johtava pastori on Grant Fishbook. == Lähteet == Luokka:Yhdysvaltain megakirkot Luokka:Kristinusko Washingtonissa
Calvary Church

Calvary Church on kristillinen seurakunta, joka sijaitsee Albuquerquen kaupungissa New Mexicossa, Yhdysvalloissa. Seurakunnalla on yhteensä noin 16 800 viikoittaista kävijää. CBS Newsin mukaan seurakunta oli Yhdysvaltain 22. suurin megakirkko vuonna 2019. Seurakunnan johtava pastori on Skip Heitzig. == Lähteet == Luokka:Yhdysvaltain megakirkot Luokka:Kristinusko New Mexicossa
Miika Nuutinen (kirjailija)

Miika Nuutinen (s. 28. helmikuuta 1978 Uimaharju, nykyisin osa Joensuuta) on suomalainen kirjailija ja sirkustaiteilija. == Sirkustaide == Miika Nuutisen ura sirkustaiteen parissa alkoi Uimaharjun ala-asteen sirkuskerhosta 1990-luvun alkupuolella ja hän on hankkinut ammattitaitonsa itsenäisesti harjoitellen urheiluhalleilla. Nuutinen kuuluu vuonna 2005 perustettuun suomalaiseen sirkus- ja musiikkiyhdistys Agit-Cirkiin sekä joensuulaiseen Sirkus Supiaiseen. Miika Nuutinen on esiintynyt muun muassa erilaisissa yritystapahtumissa, messuilla, kylätapahtumissa, sirkusfestivaaleilla, ruotsinlaivan yökerhossa, häissä, kouluissa, kirjastoautossa ja monenlaisissa poikkitaiteellisissa projekteissa. == Kirjallinen tuotanto == * * * * == Yksityiselämä == Miika Nuutisen avopuolison itsemurha vuonna 2014 johti pitkään selviämistaisteluun, josta hänen kolmas runoteoksensa Tietämisen hetket jättivät minut kertoo.Nuutinen on naimisissa ja asuu Joensuussa. == Lähteet == == Aiheesta muualla == * Miika Nuutinen Kirjasampo.fi:ssä Luokka:Suomalaiset kirjailijat Luokka:Vuonna 1978 syntyneet Luokka:Elävät henkilöt Luokka:Suomalaiset sirkustaiteilijat
Miika Nuutinen

Miika Nuutinen on seuraavien suomalaisten henkilöiden nimi: * Miika Nuutinen (s. 1978), kirjailija * Miika Nuutinen (s. 1992), jalkapallovalmentaja.
Crossroads Church

Crossroads Church on kristillinen seurakunta, joka sijaitsee Cincinnatin kaupungissa Ohiossa, Yhdysvalloissa. Seurakunnalla on yhteensä noin 16 800 viikoittaista kävijää. CBS Newsin mukaan seurakunta oli Yhdysvaltain 23. suurin megakirkko vuonna 2019. == Historia == Jim Bechtold ja Brian Wellis aloittivat suunnitelmat seurakunnan perustamisesta vuonna 1994. Tammikuussa 1995 seurakunnan perustajien joukko oli kasvanut 11 ystävykseen. Keväällä 1995 pastori Brian Tome haki pastoriksi Cincinnatiin nousevaan kirkkoon. Seurakunnan ensimmäinen julkinen tilaisuus pidettiin 24. maaliskuuta 1996. Tilaisuuteen osallistui noin 450 henkeä. Vuonna 1996 seurakunta aloitti myös yhteisötyön City Gospel Mission Food Kitchen sekä Shelterin kanssa. Vuonna 1999 seurakunta aloitti pysyvän tilan etsimiseen ja päätyi Home Quarters -rakennukseen Oakleyssa. Vuoden 2001 aikana seurakunta muutti varastorakennusta Crossroadsin pysyväksi toimintapaikaksi. Samoin aloitettiin suunnitelmat toiminnan laajentamiseksi. Vuonna 2002 seurakunta isännöi ensimmäisen Super Bowl of Preaching -tapahtuman, joka tunnetaan nykyään Yhdysvaltain suurimpana saarnaamistapahtumana. Vuonna 2004 Oakleyn rakennusta laajenettiin 3 500 hengelle. Vuonna 2006 seurakunta käynnisti laajentumisen ja avasi Crossroads-seurakunnan Masonissa koulurakennuksessa. Vuonna 2010 seurakunta osti entisen koulurakennuksen Crossroads West Siden perustamiseksi. Vuonna 2011 otettiin käyttöön Crossroad Florence toisena pysyvänä sijaintina. Vuonna 2015 Masonin toimpiste muutti entiseen paperitehtaaseen. == Lähteet == Luokka:Yhdysvaltain megakirkot Luokka:Cincinnatin kirkot
McLean Bible Church

McLean Bible Church on kristillinen seurakunta, joka sijaitsee Viennan kaupungissa Virginiassa, Yhdysvalloissa. Seurakunnalla on yhteensä noin 16 500 viikoittaista kävijää. CBS Newsin mukaan seurakunta oli Yhdysvaltain 24. suurin megakirkko vuonna 2019. Seurakunnalla on toimipisteet Tysonsissa, Arlingtonissa, Loudounissa, Montgomeryn piirikunnassa sekä Prince Wiliamissa. == Lähteet == Luokka:Yhdysvaltain megakirkot Luokka:Kristinusko Virginiassa
The Potter’s House

The Potter’s House (TPH) on kristillinen seurakunta, joka sijaitsee Dallasin kaupungissa Texasissa, Yhdysvalloissa. Seurakunnalla on yhteensä noin 16 100 viikoittaista kävijää. CBS Newsin mukaan seurakunta oli Yhdysvaltain 25. suurin megakirkko vuonna 2019. Seurakunta on perustettu vuonna 1996 ja seurakunnan johtajana toimii pastori T.D. Jakes. Seurakunnalla on yli 30 000 jäsentä ja se on luokiteltu toistuvasti Yhdysvaltain suurimpien ja vaikutusvaltaisimpien kirkkojen joukkoon. Seurakunnan pääkampus sijaitsee Etelä-Dallasissa. Lisäksi seurakunnalla on toimintaa Friscossa, Fort Worthissa ja Denverisssä. == Lähteet == Luokka:Yhdysvaltain megakirkot Luokka:Kristinusko Texasissa Luokka:Dallas
Prestonwood Baptist Church

Prestonwood Baptist Church on kristillinen seurakunta, joka sijaitsee Planon kaupungissa Texasissa, Yhdysvalloissa. Seurakunnalla on yhteensä noin 15 800 viikoittaista kävijää. CBS Newsin mukaan seurakunta oli Yhdysvaltain 26. suurin megakirkko vuonna 2019. == Historia == Prestonwood Baptist Churchin ensimmäinen tilaisuus pidettiin 6. helmikuuta 1977 Pohjois-Dallasissa. Pastori Bill Weberin perustaman seurakunnan tilaisuudet pidettiin yhteisökeskuksissa ensimmäisen kahden vuoden ajan, minkä jälkeen seurakunta muutti uuteen kotiin Arapaho- ja Hillcrest-teiden kulmaan. Vuonna 1989 seurakunnan pastoriksi tuli tohtori Jack Graham ja hänen kaudellaan seurakunta lähti kasvuun. Vuonna 1999 seurakunta siirtyi suurempiin tiloihin. Vuonna 2006 seurakunta aloitti suunnitelmat laajentumiseksi ja vuonna 2008 toinen toimipiste avattiin Prosper Traililla. Syksyllä 2012 pohjoiskampuksen tiloja laajennettin 5 500 hengelle. Nykyisin seurakunnalla on kolme kampusta ja yli 49 000 jäsentä. == Lähteet == Luokka:Yhdysvaltain megakirkot Luokka:Kristinusko Texasissa
Family Christian Center

Family Christian Center (FCC) on kristillinen seurakunta, joka sijaitsee Munsterin kaupungissa Indianassa, Yhdysvalloissa. Seurakunnalla on yhteensä noin 15 500 viikoittaista kävijää. CBS Newsin mukaan seurakunta oli Yhdysvaltain 27. suurin megakirkko vuonna 2019. Seurakunnan johtavat pastorit ovat Steve ja Melodye Munsey. == Lähteet == Luokka:Yhdysvaltain megakirkot Luokka:Kristinusko Indianassa
ACT-koe

ACT-koe (lyhenne sanoista American College Testing) on yhdysvaltalainen standardoitu pääsykoe, jota käytetään useissa Yhdysvaltojen yliopistoissa ja korkeakouluissa opiskelijoiden valinnassa. Koe suunniteltiin alun perin vuonna 1959, ja siitä lähtien se on kasvanut suosituksi vaihtoehdoksi SAT-kokeelle. Luokka:Yhdysvaltain koulutus Luokka:Testit
ITA Airways

Italia Transporto Aereo S.p.A., kaupallisesti ITA Airways on Italian kansallinen lentoyhtiö, joka perustettiin Alitalian tilalle. ITA Airways on SkyTeam -allianssin jäsen, solmukohtanaan Leonardo da Vincin kansainvälinen lentoasema Roomassa. == Historia == Lukuisten tuloksettomien neuvotteluiden eri lento- ja muiden liikenneyhtiöiden kanssa jälkeen Italian valtio otti koronaviruspandemian takia vaikeuksiin joutuneen Alitalian haltuunsa vuonna 2020. Alitalia saneerattiin, ja syntyi ITA. ITA alkoi myydä verkkosivuillaan lippuja ja liittyi SkyTeamiin vuonna 2021. Vuoden 2022 alussa kolme liittoumaa, Lufthansa ja MSC, Air France-KLM ja sijoitusyhtö Certares sekä sijoitusyhtiö Indigo Partners, olivat kiinnostuneita ostamaan osuuden ITA Airwaysista. Indigo Partners ei kuitenkaan lopulta tehnyt tarjousta. Keväällä 2023 Italian valtio ja Lufthansa Group sopivat 41 prosentin myymisestä Lufthansalle ja Lufthansa kertoi aikovansa ostaa loput 59% seuraavan kahden vuoden sisällä. Euroopan komissio hyväksyi kaupan 3. heinäkuuta 2024. Lufthansa ostaa ensin 41% 325 miljoonan euron arvoisessa kaupassa, todennäköisesti vuoden 2024 lopulla. Sen jälkeen se voi kasvattaa osuuden 90 prosenttiin ja viimein vuoteen 2033 mennessä koko yhtiöön. ITA Airwaysista tulee näin kokonaan Lufthansa Groupin omistama. Koko investoinnin arvo on 829 miljoonaa euroa. Kaupan myötä ITA siirtyy todennäköisesti muutaman vuoden sisällä Star Alliance -lentoyhtiöallianssiin, pois Sky Teamista. Kaupan ehtoihin sisältyy useita rajoituksia, joita Euroopan komissio asettaa taatakseen reilun kilpailun, koska Lufthansa Group on jo erittäin suuri toimija Euroopassa. == Laivasto == Toukokuussa 2024 laivaston keski-ikä on 7,8 vuotta. ITA Airwaysin laivasto Konetyyppi Lukumäärä Tilauksia Huomautuksia Airbus A220-100 4 8 Airbus A220-300 9 1 Airbus A319-100 11 — Airbus A320-200 25 — Airbus A320neo 17 21 Airbus A321neo 5 4 Airbus A330-200 7 — Airbus A330-900 10 7 Airbus A350-900 6 4 Yhteensä 94 45 == Lähteet == Luokka:Italialaiset lentoyhtiöt
Oona Puhakka

Oona Puhakka (s. 2005) on suomalainen lapsinäyttelijä ja ääninäyttelijä. Luokka:Suomalaiset lapsinäyttelijät Luokka:Suomalaiset ääninäyttelijät Luokka:Vuonna 2005 syntyneet Luokka:Elävät henkilöt
Nicholas Lyndhurst

Nicholas Simon Lyndhurst on englantilainen näyttelijä, joka on tehnyt roolisuorituksia jo 50 vuotta. Hänen ensimmäisiä merkittäviä roolejaan oli Peter televisiosarjassa Heidi 1974. == Lähteet == Luokka:Englantilaiset näyttelijät Luokka:Syntymävuosi puuttuu Luokka:Elävät henkilöt
Iida Turpeinen

Iida Turpeinen (s. 1987) on suomalainen kirjailija ja kirjallisuudentutkija. Turpeinen on opiskellut kirjallisuutta Helsingin yliopistossa. Hän on työskennellyt Suomen Teatterit -yhdistyksen projektisihteerinä. Hän valmistelee väitöskirjaa luonnontieteiden ja kirjallisuuden risteymistä. Hän voitti J. H. Erkon kirjoituskilpailun 2014. Antti Majander kuvasi Turpeisen esikoisromaania Elolliset Helsingin Sanomien arvostelussaan ”maailmanluokan kirjallisuudeksi”. Kuukauden kuluttua Elollisten ilmestymisestä siitä oli otettu kolme painosta ja joulukuuhun 2023 mennessä sen käännösoikeudet oli myyty 22 kielialueelle. Se voitti Helsingin Sanomien kirjallisuuspalkinnon sekä kirja-alan ammattilaisten myöntämän Kiitos kirjasta -palkinnon ja oli ehdolla kaunokirjallisuuden Finlandia-palkinnon ja Tulenkantaja-palkinnon saajaksi vuonna 2023. == Teokset == * * == Lähteet == == Aiheesta muualla == * * Iida Turpeinen Helsingin yliopiston sivuilla Luokka:Suomalaiset kirjailijat Luokka:Kirjallisuudentutkijat Luokka:Vuonna 1987 syntyneet Luokka:Elävät henkilöt
Matti Rasila (näyttelijä)

Matti Tapio Rasila (s. 7. lokakuuta 1957 Haukipudas) on suomalainen näyttelijä. == Ura == Matti Rasilan vanhemmat olivat kuljettaja Toivo Paavali Rasila ja toimistovirkailija Anna-Liisa Rasila. Hän opiskeli Teatterikorkeakoulussa 1979–1983. Vuosina 1983–1985 hän oli kiinnitettynä Lahden kaupunginteatteriin ja 1985–1993 Tampereen Työväen Teatteriin. Sen jälkeen hän on näytellyt Helsingin Kaupunginteatterissa.Ilona-tietokanta Rasilalla on ollut tehtäviä muun muassa näytelmissä Myrskyluodon Maija (1991), Niskavuoren leipä (1995), Heinähattu, Vilttitossu ja Rubensin veljekset (2003), Lainahöyhenissä (2011), Otetaas toiset! (2014), Myrskyluodon Maija (2017), Rakastunut Shakespeare (2018) ja Näytelmä joka menee pieleen (2022). Kokoillan elokuvissa Rasila on näytellyt vuodesta 1989. Tuolloin hänellä oli Taukan rooli Mika Kaurismäen draamassa Paperitähti. Rasila on näytellyt sivuosia myös elokuvissa Romanovin kivet (1993), Young Love (2001), Joensuun Elli (2004) ja Lupaus (2005). Vuonna 1991 Rasila näytteli Pakarisen roolin Taavi Kassilan ohjaamassa televisiosarjassa Autovaras. == Lähteet == * * === Viitteet === Luokka:Suomalaiset näyttelijät Luokka:Vuonna 1957 syntyneet Luokka:Elävät henkilöt
Yhdysvaltain vetäytyminen Pariisin ilmastosopimuksesta

Yhdysvaltain vetäytyminen Pariisin ilmastosopimuksesta sai alkunsa 1. kesäkuuta 2017 Yhdysvaltojen presidentti Donald Trumpin ilmoitettua Yhdysvaltojen vetäytyvän vuonna 2015 voimaantulleesta Pariisin ilmastosopimuksesta. Trumpin mukaan ilmastosopimus oli epäreilu Yhdysvaltoja ja sen taloutta kohtaan. Vetäytyminen astui virallisesti voimaan 4. marraskuuta 2020, päivää Yhdysvaltojen vuoden 2020 presidentinvaalien jälkeen. Yhdysvaltojen vedäyttyä sopimuksesta siitä tuli Syyrian ja Nicaraguan lisäksi ainoa sopimuksen ulkopuolella ollut maa. Joe Bidenin tultua presidentiksi vuonna 2021, Yhdysvallat palasi takaisin Pariisin ilmastosopimukseen. Trumpin palattua presidentiksi Yhdysvallat vetäytyi uudelleen sopimuksesta. ==Lähteet== Luokka:Vuoden 2017 politiikka Luokka:Donald Trumpin presidenttikausi Luokka:Yhdysvaltain poliittinen historia Luokka:Ympäristösopimukset Luokka:Ilmastopolitiikka
Flatirons Community Church

Flatirons Community Church on kristillinen seurakunta, joka sijaitsee Lafayetten kaupungissa Coloradossa, Yhdysvalloissa. Seurakunnalla on yhteensä noin 15 500 viikoittaista kävijää. CBS Newsin mukaan seurakunta oli Yhdysvaltain 28. suurin megakirkko vuonna 2019. Seurakunta on perustettu vuonna 1994 ja seurakunnan johtajana toimii pastori Jim Burgen. == Lähteet == Luokka:Yhdysvaltain megakirkot Luokka:Kristinusko Coloradossa
World Changers Church International

World Changers Church International on kristillinen seurakunta, joka sijaitsee College Parkin kaupungissa Georgiassa, Yhdysvalloissa. Seurakunnalla on yhteensä noin 15 000 viikoittaista kävijää. CBS Newsin mukaan seurakunta oli Yhdysvaltain 29. suurin megakirkko vuonna 2019. Seurakunnan perustaja on pastori Creflo Dollar. Seurakunnan ensimmäinen tilaisuus järjestettiin joulukuussa 1986 Kathleen Mitchell Elementary Schoolin kahvilassa. Vuonna 1988 seurakunta osti käyttöönsä entisen Atlanta Christian Centerin kirkon College Parkissa. == Lähteet == Luokka:Yhdysvaltain megakirkot Luokka:Kristinusko Georgian osavaltiossa
Suomuhäntäoravat

Suomuhäntäoravat eli leijurit (Anomaluridae) on jyrsijöiden lahkoon kuuluva heimo. Heimoon kuuluu seitsemän lajia jotka jaetaan kolmeen sukuun. Ne elävät Afrikan trooppisissa metsissä. Suurin laji guineansuomuhäntäorava on noin 45 cm pitkä, pienimmät alle kymmensenttisiä. Niillä on hoikka vartalo, pitkät raajat ja suuret silmät. == Lähteet == *
World Christian Fundamentals Association

World Christian Fundamentals Association (WCFA) oli vuonna 1918 perustettu kristillisen fundamentalismin kattojärjestö. Järjestö oli fundamentalistien ensimmäinen kattojärjestö ja sen perustajia olivat William Bell Riley (1861–194), Jasper C. Massee (1871–1965), James M. Gray (1851–1935) sekä Arno Gaebelein (1861–1945). Riley johti järjestöä vuoteen 1930 saakka.Marty 1993, s. 122 WCFA:ta on pidetty ensimmäisen maailmansodan jälkeisen ajan vahvimpana fundamentalistisena toimijana. Järjestöllä oli laajat verkostot Yhdysvaltain kaupunkeihin. Järjestön perustajista tuli fundamentalistiliikkeen peurstajat. Järjestön johtajat olivat eskatologisesti Niagaran konferenssin linjoilla, mutta järjestöön kuului myös postmilleniaalisia kalvinisteja.Ruotsila 2008, s. 39 == Oppi == WCFA:n opillinen julistus puhui Jeesuksen henkilökohtaisesta premillenniaalisesta paluusta. Järjestön yhdeksän fundamentin listaaan kuuluivat mm. maininta uudestisyntymisestä uskon edellytyksenä sekä selkeä kolminaisuusoppia, perisyntiä ja kadotettujen ikuista rangaistusta koskevat korostukset. == Historia == WCFA perustettiin ekumeenisia aloitteita vastustaeiden yhteistyö- ja avunantojärjestöksi. WCFA:han liittyivät painostusjärjestöt Fundamentalist Fellowship (1920) ja Baptist Bible Union (1923). Vaikka monet fundamentalistityyppiset ryhmät jättäytyivät järjestön ulkopuolelle, oli 1920-luvun puoliväliin mennessä tapahtunut jakautuminen modernisteihin ja fundamentalisteihin selvää.Ruotsila 2008, s. 48-49 == Katso myös == * Kristillinen fundamentalismi == Lähteet == * * === Viitteet === Luokka:Kristillinen fundamentalismi Luokka:Yhdysvaltalaiset kristilliset järjestöt
Chalcedon Foundation

Chalcedon Foundation () on yhdysvaltalainen kristillinen koulutusorganisaatio, joka on erikoistunut kristillisen jälleenrakennuksen tutkimukseen ja edistämiseen. Chalcedon Foundation korostaa kristillisen uskon sovellettavuutta kaikilla elämän osa-alueilla. Järjestö on perustettu vuonna 1966 ja sen päämaja sijaitsee Kaliforniassa. Järjestö on keskittynyt teologiseen argumentaatioon, jota varten se on perustanut aikakausjulkaisut Chalcedon Report ja Christian Reconstruction. Järjestön perustaja on Rousas John Rushdoony. Insitituutti on tuottanut myös pamflettimarteriaalia sekä tarjonnut luennoitsijoita kirkkojen tilaisuuksiin ja puhujia kristillisten televisiokanavien lähetyksiin.Ruotsila 2008, s. 170 == Lähteet == * === Viitteet === Luokka:Yhdysvaltalaiset kristilliset järjestöt Luokka:Kristillinen fundamentalismi Luokka:Kristinusko Kaliforniassa
Toralv Maurstad

Toralv Maurstad (24. marraskuuta 1926 Bærum – 4. marraskuuta 2022 Oslo) oli norjalainen näyttelijä, ohjaaja ja teatterinjohtaja. Hän johti Oslo Nye Teateria vuosina 1967–1978 ja Norjan kansallisteatteria 1978–1986. Maurstad kouluttautui Royal Academy of Dramatic Artissa Lontoossa. ==Yksityiselämä== Maurstadin molemmat vanhemmat Tordis ja Alfred olivat myös näyttelijöitä. Näyttelijä Mari Maurstad on hänen puolisiskonsa. Toralv Maurstad oli vuosina 1954–1970 naimisissa näyttelijä Eva Henningin kanssa. ==Lähteet== ==Aiheesta muualla== Luokka:Norjalaiset näyttelijät Luokka:Norjalaiset teatterinjohtajat Luokka:Vuonna 1926 syntyneet Luokka:Vuonna 2022 kuolleet
Hotel Cæsar

Hotel Cæsar oli norjalainen vuosina 1998–2017 TV 2 -kanavalla esitetty saippuaooppera. Ohjelmassa seurataan kuvitteellisen samannimisen hotellin ja sen omistajaperheen elämää. Hotel Cæsaria tehtiin yli 3000 jaksoa ja se on toistaiseksi Norjan pitkäaikaisin saippuasarja. Alkuvuosina sillä oli keskimäärin noin puoli miljoonaa katsojaa. ==Pääosat== ==Lähteet== Luokka:Norjalaiset draamasarjat Luokka:Saippuasarjat
Mari Maurstad

Mari Maurstad (s. 17. maaliskuuta 1957 Oslo) on norjalainen näyttelijä. Hän oli vuosina 1977–1980 kiinnitettynä Den Nationale Scenessä ja on sen jälkeen näytellyt Norjan kansallisteatterissa. ==Yksityiselämä== Maurstadin isä Alfred Maurstad ja puoliveli Toralv Maurstad olivat myös näyttelijöitä. Maurstad on naimisissa muusikko Aage Kvalbeinin kanssa. ==Lähteet== ==Aiheesta muualla== Luokka:Norjalaiset näyttelijät Luokka:Vuonna 1957 syntyneet Luokka:Elävät henkilöt
Maurstad

Maurstad on seuraavien norjalaisten henkilöiden sukunimi: * Alfred Maurstad (1896–1967), näyttelijä ja elokuvaohjaaja * Mari Maurstad (s. 1957), näyttelijä * Toralv Maurstad (1926–2022), näyttelijä ja teatterinjohtaja * Tordis Maurstad (1901–1997), näyttelijä
Vuorisyrikkä

Vuorisyrikkä (Buddleja paniculata) on syyläjuurikasvien (Scrophulariaceae) heimoon, syriköiden (Buddleja) sukuun kuuluva kasvilaji. Se on yhdestä kuuteen metriä korkeaksi kasvava pensas tai pieni puu. Laji on yleensä ainavihanta, mutta voi myös pudottaa lehtensä viileän talvikauden ajaksi. Vuorisyrikkä muistuttaa paljolti Buddleja crispa -lajia ja risteytyy spontaanisti muiden syrikkälajien kanssa. Vuorisyrikkä on myös kaksikotinen. == Levinneisyys ja elinympäristö == Vuorisyrikkä kasvaa luonnossa Aasiassa lähinnä Himalajan alueen ympäristössä. Lajia tavataan Intian pohjoisosissa, Kiinan eteläosissa, Nepalissa, Bhutanissa, Myanmarissa ja Vietnamissa. Vuorisyrikkä kasvaa vuorten rinteillä, vuoristometsien reunoilla tai avoimilla paikoilla ja tiheiköissä 500–3 000 metrin korkeudella merenpinnasta. Erityisesti lajia tavataan täysin avoimilla ja aurinkoisilla rinteillä 1 200–2 250 metrin korkeudella merenpinnasta. == Käyttö ja kasvatus == Vuorisyrikän osia kerätään luonnosta paikallisesti lääkinnällisiin tarkoituksiin ja puuainesta polttopuuksi. Vuorisyrikän lehdistä valmistettua juomaa on käytetty ehkäisemään ripulia ja punatautia. Mikäli juomaan on lisätty kuituherneisiin kuuluvan Crotalaria alata -kasvilajin lehtiä, on juomaa käytetty ehkäisemään kuumetta. Vuorisyrikkää voi kasvattaa koristekasvina, jolloin se tarvitsee aurinkoisen kasvupaikan. Maaperän suhteen se menestyy useimmilla hyvin vettä läpäisevillä puutarhamailla, mutta laji suosii runsasravinteista ja savista maata. Lämpötilojen suhteen laji kestää pakkasta noin -5°C:n ja -10°C:n välille asti ja uusiutuu tyveltään, mikäli versot ovat kuolleet pakkasen myötä. Vuorisyrikkä on erinomainen laji mehiläisille ja perhosille. Suhteellisen nopean kasvuvauhtinsa ja laajalle levittäytyvän juuristonsa myötä vuorisyrikkä sopii myös pioneerilajiksi ja eroosion torjuntaan rinnepaikoille. == Lähteet == * Useful Temperate Plants: Buddleja paniculata Luokka:Syyläjuurikasvit
Kolbjørn Buøen

Kolbjørn Engebretsen Buøen (20. tammikuuta 1895 Flå – 5. lokakuuta 1975 Oslo) oli norjalainen näyttelijä. Hän aloitti uransa Den Nationale Scenessä ja siirtyi vuonna 1938 Norjan kansallisteatteriin. ==Lähteet== ==Aiheesta muualla== Luokka:Norjalaiset näyttelijät Luokka:Vuonna 1895 syntyneet Luokka:Vuonna 1975 kuolleet
Kolbjørn

Kolbjørn on erityisesti Norjassa käytössä oleva miehen etunimi. Se on muinaispohjoismaista alkuperää ja tarkoittaa "mustaa karhua". Vuosina 1900–2017 nimen sai Norjassa noin 2 900 henkilöä, ja norjalaisessa nimipäiväkalenterissa Kolbjørniä juhlitaan 9. kesäkuuta. ==Tunnettuja Kolbjørn-nimisiä== * Kolbjørn Buøen (1895–1975), näyttelijä * Kolbjørn Varmann (1904–1980), pappi ja poliitikko ==Lähteet== Luokka:Etunimet
Olav Dalgard

Olav Dalgard (synt. Hanssen; 19. kesäkuuta 1898 Folldal – 25. joulukuuta 1980 Bærum) oli norjalainen elokuvaohjaaja, kirjallisuuskriitikko ja kirjailija. Hän oli poliittisesti vasemmalla ja kannatti uusnorjan kirjakieltä. Toisen maailmansodan aikana hän oli vankina Grinin keskitysleirillä. Dalgard kirjoitti muun muassa runoja, elämäkertoja sekä ensimmäisen norjalaisen teatterihistorian. ==Lähteet== ==Aiheesta muualla== Luokka:Norjalaiset elokuvaohjaajat Luokka:Norjalaiset kirjailijat Luokka:Norjalaiset kriitikot Luokka:Vuonna 1898 syntyneet Luokka:Vuonna 1980 kuolleet
Nokia G42

Nokia G42 on HMD Globalin 28. kesäkuuta 2023 julkaisema älypuhelin. Puhelimessa on kahdeksanydinprosessori ja 6,56 tuuman näyttö, joka tukee 90 hertsin virkistystaajuutta. Tallennustilaa on 128 gigatavua, ja se on laajennettavissa enintään yhden teratavun microSD-kortilla. Keskusmuistia on valittavana neljä tai kuusi gigatavua. Puhelimessa on kolme takakameraa. Pääkameran tarkkuus on 50 megapikseliä, makrokameran kaksi megapikseliä ja syvyyskameran kaksi megapikseliä. Etukameran tarkkuus on kahdeksan megapikseliä. Akun kapasiteetti on 5 000 milliampeerituntia, ja se tukee 20 watin latausta. Sormenjälkitunnistin on sijoitettu virtapainikkeeseen. Puhelimen IP-luokitus on 52. Käyttöjärjestelmänä on Android 13. Puhelimelle on luvattu kaksi Android-versiopäivitystä ja kolme vuotta tietoturvapäivityksiä. == Lähteet == == Aiheesta muualla == * Nokia G42 Nokian sivuilla G22 G22 Luokka:Vuoden 2023 matkapuhelimet Luokka:Android-pohjaiset laitteet Luokka:Kosketusnäytölliset älypuhelimet
Per Egil Hegge

Per Egil Hegge (6. maaliskuuta 1940 Trondheim – 12. lokakuuta 2023) oli norjalainen toimittaja ja kirjailija. Hän työskenteli vuosina 1962–2005 Aftenpostenissa ja toimi muun muassa lehden kirjeenvaihtajana Neuvostoliitossa, Britanniassa ja Yhdysvalloissa. Hegge valmistui Oslon yliopistosta pääaineinaan englannin ja venäjän kielet ja sivuaineena valtio- oppi. Hän kirjoitti muun muassa tietokirjoja Yhdysvaltain ja Neuvostoliiton politiikasta sekä elämäkertoja. Hegge varttui Inderøyssä. ==Lähteet== ==Aiheesta muualla== Luokka:Norjalaiset toimittajat Luokka:Norjalaiset kirjailijat Luokka:Ulkomaankirjeenvaihtajat Luokka:Vuonna 1940 syntyneet Luokka:Vuonna 2023 kuolleet
Tauno Wikstedt

Tauno Johannes Wikstedt (s. 3. heinäkuuta 1935 Oulunsalo) on suomalainen eläköitynyt yritysjohtaja ja osuustoimintaliikkeen vaikuttaja, joka on saanut kauppaneuvoksen arvonimen. Viitattu 13.10.2023. Wikstedtin vanhemmat olivat maanviljelijä Henrik Johannes Wikstedt ja emäntä Kreetta Eufrosyne Sääski. Hän avioitui 1962 Anita Tellervo Koskisen kanssa. Ylioppilaaksi Wikstedt tuli Oulun lyseosta 1956 ja valmistui agronomiksi Helsingin yliopistosta 1962. Hän oli Mjölkcentralenin Söderin meijerin meijeriapulainen Tukholmassa 1962, Varsinais-Suomen osuusmeijeriliiton tekninen neuvoja 1962–1965, Pohjois-Suomen meijeriliiton tekninen neuvoja 1966–1968, Keski-Pohjanmaan meijeriliiton toiminnanjohtaja 1968–1979 ja Osuuskunta Voikeskuksen, vuodesta 1970 Keski- Pohjan Juustokunta, isännöitsijä vuodesta 1968 ja toimitusjohtaja Toholammilla 1971–1993. Wikstedtillä oli työuransa aikana myös osuustoiminnallisia ja muita asiantuntija- ja luottamustehtäviä. Kauppaneuvoksen arvonimen hän sai 1990.Arvonimet. Helsingin Sanomat, 16.6.1990, s. A4. == Lähteet == Luokka:Suomalaiset yritysjohtajat Luokka:Suomalaiset osuustoimintaliikkeen vaikuttajat Luokka:Kauppaneuvokset Luokka:Vuonna 1935 syntyneet Luokka:Elävät henkilöt
Hegge

Hegge on seuraavien henkilöiden sukunimi: * Christoph Hegge (s. 1962), saksalainen piispa * Ole Hegge (1898–1994), norjalainen hiihtäjä * Per Egil Hegge (1940–2023), norjalainen toimittaja
Coetzee

Coetzee on seuraavien henkilöiden sukunimi: * Jeff Coetzee (s. 1977), eteläafrikkalainen tennispelaaja * J. M. (John Michael) Coetzee (s. 1940), Nobel-palkittu eteläafrikkalainen kirjailija * Luka Coetzee (s. 2004), kanadalainen sellisti, Paulon sellokilpailun voittaja
Krämaren

Krämaren on Örebrossa Ruotsissa sijaitseva ostoskeskus- ja asuinkompleksi, joka vihittiin käyttöön vuonna 1963. Kaksikerroksisen tavaratalon päälle rakennetut 13-kerroksiset asuintalot ovat yksi kaupungin maamerkeistä. Kaikkiaan rakennuksessa on noin 11 000 neliömetriä kauppoja, 2 000 neliömetriä toimistotiloja ja 160 asuntoa. Maan alla on 300-paikkainen pysäköintialue. ==Lähteet== ==Aiheesta muualla== Luokka:Örebron kunta Luokka:Ruotsin kauppa- ja ostoskeskukset
Jerry Falwell Jr.

Jerry Lamon Falwell Jr. (17. kesäkuuta 1962 Lynchburg, Virginia) on yhdysvaltalainen asianajaja ja korkeakouluhallinnon johtaja. Falwell Jr. toimi vuosina 2007–2020 Yhdysvaltain suurimman evankelisen korkeakoulun, Liberty Universityn presidenttinä. Falwell aloitti työskentelyn Liberty Universityssa vuonna 1988. Vuonna 2007 Falwellista tuli isänsä Jerry Falwellin jälkeen Liberty Universityn presidentti. Vuoden 2016 presidentinvaaleissa Falwell kannatti Donald Trumpia presidentiksi. Vuonna 2020 Falwell erosi Liberty Universityn presidentin tehtävästä. == Lähteet == Luokka:Elävät henkilöt Luokka:Vuonna 1962 syntyneet Luokka:Yhdysvaltalaiset evankelistat
Mark Burnett

Mark Burnett (17. heinäkuuta 1960) on brittiläinen televisio- ja elokuvatuottaja, kirjailija sekä Metro-Goldwyn-Mayerin puheenjohtaja. Burnett on yhdessä aviopuolisonsa Roma Downeyn kanssa tuottanut uskoon perustuvaa sisältöä, kuten The Bible-minisarjaa ja vuoden 2016 Ben Hur-sarjaa. Burnett ja Downey johtavat myös Lighworkers Media ja ovat lanseeranneet Light TV:n. Burnett on palkittu tuottaja. Hänelle on myönnetty 12 Emmy-palkintoa, viisi Producer Guild of America-palkintoa, seitsemän Critic's Choice Television Awards-palkintoa sekä kuusi People's Choice Awards-palkintoa. Burnettin tuotantoa esitetään säännöllisesti yli 70 maassa. == Lähteet == Luokka:Elävät henkilöt Luokka:Vuonna 1960 syntyneet Luokka:Brittiläiset televisiotuottajat
Creflo Dollar

Creflo Augustus Dollar, Jr. (28. tammikuuta 1962 College Park, Georgia) on yhdysvaltalainen afroamerikkalainen pastori ja televisioevankelista. Dollar on tullut tunnetuksi erityisesti perustamansa World Changers Church International-megakirkon johtajana. Dollar on tominut raamatunopettajana, konferenssipuhujana sekä kirjailijana. Dollar on kirjoittanut mm. kirjat The Radical Life of Grace ja Why I Hate Religion. Hänellä on lisäksi Changing Your World-televisiolähetys. Dollar on Oral Robertsin yliopiston kunniatohtori vuodelta 1998. == Lähteet == Luokka:Elävät henkilöt Luokka:Vuonna 1962 syntyneet Luokka:Yhdysvaltalaiset evankelistat
Autumn Variations

Autumn Variations on englantilaislaulaja-lauluntekijä Ed Sheeranin seitsemäs studioalbumi, joka julkaistiin 29. syyskuuta 2023. Hänen edellinen albuminsa oli julkaistu vain muutamia kuukausia aiemmin. Albumi nousi Britannian albumilistan ensimmäiselle sijalle. Albumi julkaistiin Sheeranin oman itsenäisen levy-yhtiön, Gingerbread Man Recordsin, kautta, sillä hän halusi julkaista teoksen ilman popmuusikolle tyypillisiä myyntipaineita. Albumilta ei julkaista singlejä eikä musiikkivideoita. Albumi on Sheeranin ensimmäinen itsenäinen julkaisu yli kymmeneen vuoteen. == Kappaleet == # # # # # # # # # # # # # # == Arvostelut == * Helsingin Sanomat: == Lähteet == Luokka:Vuoden 2023 albumit Luokka:Ed Sheeranin albumit Luokka:Aaron Dessnerin tuottamat albumit
Gilbert Strang

William Gilbert Strang (s. 27. marraskuuta 1934) on yhdysvaltalainen matemaatikko, joka teki ennätyspitkän uran MIT-korkeakoulun matematiikan professorina vuosina 1962–2023. Hän kehitti erityisesti matematiikan opetusta kaikilla koulutusasteilla, mutta osallistui myös esimerkiksi elementtimenetelmän, variaatiolaskennan, aallokeanalyysin ja lineaarialgebran teorianmuodostukseen. Hänen opetuksensa keskittyi lineaarialgebraan sekä tietojenkäsittelytieteeseen. Hän on kirjoittanut 11 matematiikan oppikirjaa. Hänen luentotallenteitaan on saatavilla runsaasti ilmaiseksi MIT:n OpenCourseware-palvelun kautta. == Lähteet == Luokka:Yhdysvaltalaiset matemaatikot Luokka:Yhdysvaltalaiset professorit Luokka:Massachusetts Institute of Technologyn professorit Luokka:Vuonna 1934 syntyneet Luokka:Elävät henkilöt
Sähkökemiallinen potentiaali

Sähkökemiallinen potentiaali on suure, joka määräytyy sähköpotentiaalin ja kemiallisen potentiaalin perusteella. Täten siihen vaikuttaa potentiaalienergia ja usein myös hiukkasvaraus ja kappaleeseen kohdistuvat fysikaaliset voimat. Sähkökemialliseen potentiaaliin vaikuttaa myös kemiallisten seosten ominaisuuksiin vaikuttava Gibbsin energia. == Lähteet == Luokka:Sähkömagnetismi Luokka:Termodynamiikka
Dansk Melodi Grand Prix 2015

Dansk Melodi Grand Prix 2015 oli Tankassa järjestetty laulukilpailu, jossa valittiin Tanskan edustaja Eurovision laulukilpailuun 2015. Kilpailu pidettiin avoimena sävellyskilpailuna, johon lähetettiin 687 kappaletta. Kappaleista kymmenen valittiin finaaliin. Finalistit oli tarkoitus julkaista 26. tammikuuta, mutta finalistit vuotivat julkisuuteen jo 24. tammikuuta. Finaali pidettiin 7. helmikuuta Gigantium-areenalla Aalborgissa. Finaalissa voittajan valitsivat yhdessä viisi alueraatia ja katsojat tekstiviestiäänestyksellä. Kukin raati antoi kappaleille piteitä Eurovisio laulukilpailusta tutulla pisteytyskaavalla 12-10-8-7-6-5-4-3-2-1, minkä lisäksi yleisöäänestyksessä jaettiin 290 pistettä ääniosuuksien mukaan. Kilpailun voitti yhtye Anti Social Media kappaleella "The Way You Are". ==Tulos== Numero Artisti Kappale Lauluntekijät Raatipisteet Yleisöpisteet Yht. Sija 1 Sara Sukurani "Love Me Love Me" Sara Sukurani, Robert Uhlmann, Alexander Papaconstantinou, Arash Labaf 8 13 21 10 2 Tina & René "Mi amore" Thomas G:son, Henrik Sethsson 24 20 44 7 3 Marcel & Soulman Group "Når veje krydses" Marcel Mark Gbekle, Jeanette Christiansen, Bjarne List Nissen 26 18 44 8 4 Cecilie Alexandra "Hotel A" Marcos Ubeda, Bobby Ljunggren, Kristian Lagerström 40 18 58 4 5 Andy Roda "Love Is Love" Andy Roda, Maria Hamer-Jensen 17 8 25 9 6 Julie Bjerre "Tæt på mine drømme" Lise Cabble, Maria Danielle Andersen, Jakob Schack Glæsner 34 38 72 3 7 Anti Social Media "The Way You Are" Remee S. Jackman, Chief 1 56 48 104 1 8 Anne Gadegaard "Suitcase" Micky Skeel, Magnus Funemyr 40 58 98 2 9 Babou "Manjana" Thomas Sardorf, Karen Rosenberg, Lasse Lindorff, Daniel Rothmann, Johannes Loeffler, Matthias Zürkler, Nicolas Rebscher 22 35 57 5 10 World of Girls "Summer Without You" Daniel Calvin Østergaard, Rune Braager, Martin Fliegenschmidt 23 34 57 6 Eritellyt raatiäänet Numero Kappale Sjælland Keski- Tanska Pääkaupunkiseutu Etelä-Tanska Pohjois-Tanska Yht. 1 "Love Me Love Me" 2 1 1 1 3 8 2 "Mi amore" 3 3 8 5 5 24 3 "Når veje krydses" 4 7 7 7 1 26 4 "Hotel A" 12 8 6 6 8 40 5 "Love Is Love" 1 10 2 2 2 17 6 "Tæt på mine drømme" 10 4 4 10 6 34 7 "The Way You Are" 8 12 12 12 12 56 8 "Suitcase" 6 6 10 8 10 40 9 "Manjana" 5 5 5 3 4 22 10 "Summer Without You" 7 2 3 4 7 23 ==Lähteet== * *http://natfinals.50webs.com/10s_20s/Denmark2015.html ===Viitteet=== Luokka:Eurovision laulukilpailu 2015 Luokka:Dansk Melodi Grand Prix
Dansk Melodi Grand Prix 2014

Dansk Melodi Grand Prix 2014 oli Tanskassa järjestetty laulukilpailu, jossa valittiin Tanskan edustaja Eurovision laulukilpailuun 2014. Kilpailu pidettiin avoimena sävellyskilpailuna, johon lähetettiin 872 kappaletta. Määrä oli kilpailun historian tuohonastinen ennätys. Lähetetyistä ehdotuksista valittiin kymmenen finalistia, jotka julkaistiin 28. tammikuuta. Kilpailun finaali pidettiin 8. maaliskuuta Arena Fyn -areenalla Odensessa. Finaalissa voittajan valitsivat yhdessä asiantuntijaraati ja katsojat tekstiviestiäänestyksellä. Finaali pidettiin kaksikierroksisena. Ensimmäisellä kierroksella äänestettiin kolme kappaletta superfinaaliin, jossa voittaja valittiin. Kilpailun voitti Basim kappaleella "Cliché Love Song". Finaalia seurasi 1 785 000 katsojaa. ==Tulos== ===Ensimmäinen kierros=== Numero Artisti Kappale Lauluntekijä(t) Tulos 1 Bryan Rice "I Choose U" Bryan Rice, Lars Halvor Jensen, Johannes Jørgensen, Shanna Crooks Putosi 2 Rebekka Thornbech "Your Lies" Danne Attlerud, Gustav Eurén, Niclas Arn Superfinaaliin 3 Sonny "Feeling the You" Sonny Fredie-Pedersen, Frederik Tao Nordsøe Schjoldan, Thomas Lumpkins Putosi 4 Danni Elmo "She's the One" Engelina, Alexander Brown, Søren Vestergaard, Marcus Linnet Putosi 5 Emilie Moldow "Vi finder hjem" Engelina, Ole Brodersen, Kasper Larsen, Basim Putosi 6 Glamboy P "Right By Your Side" Mathias Kallenberger, Andreas Berlin, Jasmine Anderson Putosi 7 Nadia Malm "Before You Forget Me" Nadia Malm Putosi 8 Basim "Cliché Love Song" Lasse Lindorff, Kim Nowak-Zorde, Daniel Fält, Basim Superfinaaliin 9 Anna David "It Hurts" Anna David, Lasse Lindorff, Kim Nowak-Zorde, Jeremy Huffleman, Marli Harwood, Michael Harwood, Nick Keynes Putosi 10 Michael Rune feat. Natascha Bessez "Wanna Be Loved" Lars Halvor Jensen, Martin Michael Larsson, Luke Madden, Lemar Obika Superfinaaliin ===Superfinaali=== Numero Artisti Kappale Raatipisteet Yleisöpisteet Yht. Sija 1 Rebekka Thornbech "Your Lies" 8 7 15 3 2 Basim "Cliché Love Song" 15 15 30 1 3 Michael Rune feat. Natascha Bessez "Wanna Be Loved" 7 8 15 2 ==Lähteet== * *http://natfinals.50webs.com/10s_20s/Denmark2014.html ===Viitteet=== Luokka:Eurovision laulukilpailu 2014 Luokka:Dansk Melodi Grand Prix
Baskinationalismi

Baskinationalismi (baskiksi: eusko abertzaletasuna) on aate, joka pyrkii parantamaan Länsi-Pyreneillä Ranskan ja Espanjan rajalla elävien baskien asemaa. Se on voimakkaimmillaan tavoitellut Baskimaan erottamista itsenäiseksi valtioksi eroon Espanjan ja Ranskan vallasta. Baskin kielen vanha ja tuntematon historia on tärkeä osa baskien kansallistunnetta. Se saa baskit tuntemaan itsensä ainutlaatuisiksi ja muista poikkeaviksi. Baskinationalismin synty ajoitetaan 1800-luvun lopulla. Sabino Arana halusi palauttaa baskien perinteiset lait ja alkoi tavoitella baskeille omaa valtiota nimeltä Euzkadi. Hän kehitti baskin kieleen kansallismielistä sanastoa ja kansallislaulun "Gora ta Gora" sanat, suunnitteli baskilipun veljensä kanssa, kirjoitti baskimytologiaa ja perusti Baskien kansallispuolueen (PNV) vuonna 1895. Hän halusi baskimaasta täysin katolisen, jossa muut uskonnot olisi kielletty. Baskinationalismi ja tarve määritellä se, ketkä ovat baskeja, heräsivät aikana, jolloin baskikaupunkeihin muutti teollisuustyöhön paljon espanjalaisia ja ulkomaalaisia. Arana halusi määritellä baskeiksi vain ne, joiden kaikki isovanhemmat olivat syntyneet Baskimaassa ja olivat nimiltään baskinkielisiä. Jo ennen Aranan aikaa kansallistunnetta voimistivat karlismi ja Espanjan vuosien 1834–1839 sisällissota (joka käytiin paljolti Baskimaan alueella), jotka näennäisesti käsittelivät vallanperimystä mutta kehittyivät vastakkainasetteluksi konservatiivien ja liberaalien välillä. Karlismia on kutsuttu protonationalismiksi, ja sitä kannatettiin Baskimaassa lähes yksimielisesti. Tärkeä osa Baskimaan karlismia oli puolustaa ikiaikaisia oikeuksia ja lakeja, joita kutsutaan nimellä fueros. Baskinationalismi voimistui separatismiksi, joka johti Baskimaan autonomian julistamiseen vuonna 1936. Baskit olivat tasavaltalaisten puolella Espanjan sisällissodassa. Tappion jälkeen Franco lakkautti autonomian 1939, ja monet baskijohtajat lähtivät ulkomaille. Osa palasi ja perusti ETA:n. Francon kaaduttua 1979 Baskimaa sai uudelleen autonomian. Nationalistien poliittinen siipi järjestäytyi puolueeksi, mutta ETA jatkoi iskujaan. Espanjan liittovaltion ja Baskimaan kansallisen vapautusliikkeen välillä vuosina 1959–2011 vallinnut poliittinen ja aseellinen konflikti tunnetaan nimellä Baskimaan konflikti. == Lähteet == Luokka:Espanjan historia Luokka:Nationalismi Luokka:Baskimaa
Polyasparagiinihappo

Polyasparagiinihappo on polyamideihin kuuluva polymeeri. Sitä valmistetaan asparagiinihaposta, ja se on biohajoavaa. Polyasparagiinihapolla on useita käyttökohteita. ==Ominaisuudet, valmistus ja käyttö== Polyasparagiinihappo liukenee veteen ja myös absorboi runsaasti vettä. Polyasparagiinihapon rakenteessa polyamidiryhmä voi muodostua joko asparagiinihapon α- tai β-asemassa olevaan karboksyyliryhmään. Polymeerirungon sivuketjuissa on karboksyylihapporyhmiä, jotka voivat luovuttaa protonin. Vesiliuoksessa polyasparagiinihappo on negatiivisesti varautuneena ja on siis polyelektrolyytti. Polyasparagiinihappo kelatoi useita metalli-ioneja.Dorota Kołodyńska: "Complexing Agents", teoksessa Kirk-Othmer Encyclopedia of Chemical Technology, John Wiley & Sons, New York, 2019.Thomas Klein, Ralf- Johann Moritz & René Graupner: "Polyaspartates and Polysuccinimide", teoksessa Ullmann's Encyclopedia of Industrial Chemistry, John Wiley & Sons, New York, 2008. Polyasparagiinihapon valmistuksen ensimmäisessä vaiheessa asparagiinihappoa kuumennetaan noin 160-240 °C:n lämpötilaan, jolloin muodostuu polymeripihkaimidiä. Reaktio vaatii happaman katalyytin, joka on useimmiten fosforihappo tai rikkihappo. Polymeripihkaimidi hydrolysoidaan polyasparagiinihapoksi. Keskimääräinen moolimassa on noin 6 000 g/mol. Polyasparagiinihappoa voidaan käyttää korvaamaan polyakryylihappoa. Käyttökohteita ovat muun muassa veden absorbointi, metallien ja metalliseosten korroosionesto ja raskasmetallien kelatointi. Polyasparagiinihappoa käytetään myös vedenpuhdistuksessa, pesuaineissa, lääkkeiden annostelussa ja kolloidien stabilisaattorina esimerkiksi maaleissa. == Lähteet == Luokka:Polymeerit
Living Faith Church Worldwide

Living Faith Church Worldwide eli Winners Chapel on kristillinen seurakunta, joka sijaitsee Lagosin kaupungissa Nigeriassa. Seurakunnalla on yhteensä yli 275 000 viikoittaista kävijää. Seurakunta edustaa karismaattista kristinuskoa. Seurakunnan kirkkorakennus Lagosissa tunnetaan myös nimellä Faith Tabernacle. Kirkkorakennus on maailman suurin kirkkorakennus, jota käytetään nimenomaisesti viikoittaisiin jumalanpalveluksiin. Kirkkotila tunnustettiin vuoden 2010 Guinnessin ennätystenkirjassa maailman suurimmaksi kirkkosaliksi. Seurakunnan perustaja ja johtaja on David Oyedepo. Winners Chapel toimii nykyisin maailmanlaajuisena kirkkoverkostona yli 65 maassa. Kirkon päätoimipaikka sijaitsee Otassa, Nigeriassa. == Lähteet == Luokka:Megakirkot Luokka:Kristinusko Nigeriassa Luokka:Karismaattinen liike
Dansk Melodi Grand Prix 2013

Dansk Melodi Grand Prix 2013 oli Tanskassa järjestetty laulukilpailu, jossa valittiin Tanskan edustaja Eurovision laulukilpailuun 2013. Kilpailu järjestettiin avoimena sävellyskilpailuna, johon lähetettiin 692 kappaletta. Määrä oli kilpailun historian tuohonastinen ennätys. Lähetetyistä ehdotuksista valittiin kymmenen finalistia, jotka julkaistiin 16. tammikuuta. Finaali pidettiin 26. tammikuuta Jyske Bank Boxen -areenalla Herningissä. Voittajan valitsivat yhdessä katsojat tekstiviestiäänestyksellä ja viisihenkinen asiantuntijaraati, johon kuuluivat Kato, Lis Sørensen, Cutfather, Maria Lucia ja Jørgen de Mylius. Äänestys oli kaksikierroksinen. Ensimmäisellä kierroksella äänestettiin kolme kappaletta superfinaaliin, jossa voittaja valittiin. Kilpailun voitti Emmelie de Forest kappaleella "Only Teardrops", joka voitti myös kansainvälisen Eurovision laulukilpailun. Finaalia seurasi 1 785 000 katsojaa. ==Tulos== ===Ensimmäinen kierros=== Numero Artisti Kappale Lauluntekijä(t) Tulos 1 Frederikke Vedel "Jeg har hele tiden vidst det" Pernille Georgi, Thomas Reil, Jeppe Reil Putosi 2 Brinck "Human" Niels Brinck Kristensen Putosi 3 Kate Hall "I'm Not Alone" Lars Halvor Jensen, Martin Michael Larsson, Michelle Bell, Oscar Holter, Jakke Erixson, Simon Hermansen Putosi 4 Louise Dubiel "Rejs dig op" Casper Lindstad, Rune Braager, Louise Dubiel Putosi 5 Daze "We Own the Universe" Thomas G:son, Peter Boström Putosi 6 Simone "Stay Awake" Lars Halvor Jensen, Carsten Lindberg Superfinaaliin 7 Jack Rowan feat. Sam Gray "Invincible" Achmad Darwich, Jack Rowan, Sam Gray Putosi 8 Emmelie de Forest "Only Teardrops" Lise Cabble, Julia Fabrin Jakobsen, Thomas Stengaard Superfinaaliin 9 Albin "Beautiful to Me" Brian Risberg Clausen, Mads Haugaard Putosi 10 Mohamed Ali "Unbreakable" Morten Friis, Michael Parsberg, Peter Bjørnskov, Lene Dissing Superfinaaliin ===Superfinaali=== Numero Artisti Kappale Raatipisteet Yleisöpisteet Yht. Sija 1 Simone "Stay Awake" 8 7 15 3 2 Emmelie de Forest "Only Teardrops" 11 15 26 1 3 Mohamed Ali "Unbreakable" 11 8 19 2 ==Lähteet== * *http://natfinals.50webs.com/10s_20s/Denmark2013.html ===Viitteet=== Luokka:Eurovision laulukilpailu 2013 Luokka:Dansk Melodi Grand Prix
Kensington Temple

Kensington Temple on kristillinen seurakunta, joka sijaitsee Lontoossa Yhdistyneessä kuningaskunnassa. Seurakunnalla on yhteensä yli 7 000 viikoittaista kävijää. Opillisesti seurakunta edustaa helluntaiherätystä. Seurakunnan johtajana toimi vuoteen 2021 asti Colin Dye. == Historia == Kensington Templen seurakunta perustettiin 60 henkilön voimin vuonna 1965. Viidentoista vuoden aikana, Eldin Corsien johtajuuskaudella kirkolle luotiin perusrakenne rukoukseen, ryhmätoimintaa, evankeliointiin ja kansainväliseen toimintaan. Ensimmäisen 15 vuoden aikana seurakunta kasvoi 600 ihmiseen. Wynne Lewisin kaudella seurakunta lähti suureen kasvuun. Kymmenessä vuodessa seurakunta kasvoi yli 5000 jäseneen ja seurakunta laajentui monille Lontoon alueille. Vuonna 1991 seurakunnan johtajaksi tuli Colin Dye, jonka kaudella seurakuntaan perustettiin London City Church. Seurakunnan yhteydessä toimii yli 130 seurakuntasolua. == Seurakunnan johtajat == * 1965–1980: Eldin Corsie * 1980–1991: Wynne Lewis * 1991–2021: Colin Dye * 2021–2024 Mark Ryan * 2024– Malcolm Duncan == Lähteet == Luokka:Megakirkot Luokka:Helluntaiherätys Yhdistyneessä kuningaskunnassa Luokka:Uskonto Lontoossa